proxectonos/corpus_dominio_legal_administrativo_tmp huggingface dataset:
RESOLUCIÓN do 20 de setembro de 1995, da Dirección Xeral de Relacións Laborais, pola que se ordena o rexistro e publicación no Diario Oficial de Galicia da revisión salarial do convenio colectivo da empresa Lacto Agrícola Rodríguez, S.A. (Larsa), para o período de 1 de xaneiro de 1995 ó 31 de decembro de 1995, ámbolos dous inclusive.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/10/1995

Visto o texto para a revisión salarial do convenio colectivo da empresa Lacto Agrícola Rodríguez, S.A. (Larsa) para o período de 1-1-1995 ó 31-12-1995, inclusive, acordado o 28 de xullo de 1995, e de conformidade co disposto no artigo 90.2º e 3º da Lei 8/1980, do 10 de marzo, do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta dirección xeral,
ACORDA:
Primeiro.-Ordena-la inscrición da devandita revisión salarial do convenio colectivo no rexistro xeral de convenios desta dirección xeral.
Segundo.-Remiti-lo texto orixinal ó correspondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 20 de setembro de 1995.
Juan Pedrosa Vicente
Director xeral de Relacións Laborais
ANEXO I
Revisión salarial do convenio colectivo da empresa Lacto Agrícola Rodríguez, S.A. (Larsa) para o período 1-1-1995 ó 31-12-1995, ambas inclusive.
Pola empresa:
Gaspar Barreras Rodríguez
Jesús Crusat Méndez
Polo comité:
Valentín Fernández Currás.
Esclavitud García del Río.
Carlos March Tesouro.
César García Balboa.
Aurelio Román Domínguez.
Juan Rodríguez García.
José Salvador Celada.
Gumersindo Fernández Núñez.
En Vigo, ás 14 horas do día 28 de xullo de 1995, reúnense nas instalacións da empresa as persoas arriba relacionadas, todas elas membros da comisión negociadora do convenio colectivo de Lacto Agrícola Rodríguez, S.A. e acordan:
1. Aproba-lo incremento salarial para 1995 que será do 4% sobre os conceptos salariais, con efecto retroactivo do 1 de xaneiro de 1995.
2. Na nómina do mes de agosto de 1995, procederase a actualiza-los salarios, así como ó pagamento dos retrasos correspondentes ó período xaneiro-xullo de 1995.
3. Crear unha bolsa de cartos por un importe de 300.000 ptas., para equiparar salarios de persoal dentro da mesma categoría ou función.
4. Remiti-la presente acta á autoridade laboral competente para os efectos legais oportunos.
E en proba de conformidade asinan a presente en lugar e data arriba indicados.
95-6386
RESOLUCIÓN do 8 de setembro de 1995, da Dirección Xeral de Ordenación Educativa e Centros, pola que se autoriza impartir un ciclo de grao superior, denominado Desenvolvemento de Aplicacións Informáticas, ó centro privado Escuela de Informática Seresco de Vigo, Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/10/1995

Estudiada a proposta promovida ó amparo da Orde do 17 de marzo de 1995 (DOG do 10 de abril), pola que se dictan normas referentes á renovación da oferta de ensinanzas experimentais durante o curso 1995/1996, procede prosegui-la implantación anticipada das ensinanzas establecidas na Lei 1/1990, do 3 de outubro, de ordenación xeral do sistema educativo. É polo que esta dirección xeral,
RESOLVE:
Primeiro.-Autorizar ó centro privado Escola de Informática Seresco de Vigo, Pontevedra, para o curso 1995/1996 o seguinte:
a) Extinción do 1º curso de segundo grao da especialidade de informática de xestión, da rama administrativa e comercial.
b) Autoriza-la impartición do ciclo de garo superior denominado Desenvolvemento de Aplicacións Informáticas, para 30 alumnos como máximo.
Segundo.-A implantación do ciclo de grao superior non supón un aumento de postos escolares autorizados que, non poderá ser superior a 143, entre a especialidade de informática de xestión e o ciclo autorizado.
Terceiro.-O centro deberá axustarse ó establecido no artigo 32.2º parágrafo 2 do Real decreto 1004/1991, do 12 de xuño.
Cuarto.-O mencionado centro queda obrigado a adaptarse en canto ó número de postos escolares ó disposto no real decreto citado, ó cumprimento da lexislación vixente e terá que solicita-la oportuna revisión cando exista modificación en calquera dos datos que se sinalan nesta resolución.
Santiago de Compostela, 8 de setembro de 1995
Luis Framil Álvarez
Director xeral de Ordenación Educativa e Centros
Sra. Directora do Centro Privado Escola de Informática Seresco de Vigo, Pontevedra
95-06215
RESOLUCIÓN do 5 de setembro de 1995, da Dirección Xeral de Ordenación Educativa e Centros, pola que se lle autoriza a implantación dun módulo profesional de nivel II, ó centro privado Santa Apolonia de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/10/1995

Estudiada a proposta promovida ó amparo da Orde do 17 de marzo de 1995 (DOG do 10 de abril), pola que se dictan normas referentes á renovación da oferta de ensinanzas experimentais durante o curso 1995/1996, procede prosegui-la implantación anticipada das ensinanzas establecidas na Lei 1/1990, do 3 de outubro, de ordenación xeral do sistema educativo. É polo que esta dirección xeral,
RESOLVE:
Primeiro.-Autorizar ó centro privado Santa Apolonia de Santiago de Compostela, para o curso 1995/1996 o seguinte:
a) Reducción de 35 postos escolares da especialidade de prótese dental da rama sanitaria.
b) Autoriza-la implantación dun módulo profesional de nivel II, denominado auxiliar de enfermería, para 35 alumnos como máximo.
Segundo.-A implantación do módulo non supón un aumento de postos escolares autorizados, que non poderá ser superior a 120, entre a especialidade de prótese dental e o módulo de nivel II de auxiliar de enfermería.
Terceiro.-Antes do inicio das actividades lectivas correspondentes ás novas ensinanzas que se autorizan, o centro deberá acondicionar debidamente a aula-taller e adquiri-la totalidade de material didáctico necesario.
Cuarto.-O mencionado centro queda obrigado a adaptarse en canto o número de postos escolares ó disposto no Real decreto 1004/1991, do 14 de xuño, ó cumprimento da lexislación vixente e terá que solicita-la oportuna revisión cando exista modificación en calquera dos datos que se sinalan nesta resolución.
Santiago de Compostela, 5 de setembro de 1995.
Luis Framil Álvarez
Director xeral de Ordenación Educativa e Centros
Sra. Directora do Centro Privado Santa Apolonia de Santiago de Compostela
95-6212
RESOLUCIÓN do 15 de setembro de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0001044/1995 interposto por José Facal Díaz.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/10/1995

O 12 dew xullo de 1995 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola
que se admite o recurso contencioso-administrativo nº 01/0001044/1995, interposto por José Facal Díaz, contra resolución da Dirección Xeral de Ordenación Educativa e Centros da Consellería de Educación do 3 de maio de 1995 (DOG do 31).
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e se emprazan para que poidan comparecer en autos na sección primeira da Sala do Contencioso-Administrativo do Tribunal Superior de Xustica de Galicia no prazo de nove días.
Santiago de Compostela, 15 de xullo de 1995.
Juan José Bértolo Cadenas
Secretario xeral da Consellería de Educación e Ordenación Universitaria
6324
RESOLUCIÓN do 21 de setembro de 1995, da Dirección Xeral de Ordenación Educativa e Centros, pola que se fai pública a data, a hora e o lugar do sorteo público para determina-los inspectores que formarán parte da comisión de avaliación da experiencia no exercicio da función inspectora, para efectos da adscrición indefinida nela, dos funcionarios docentes con exercicio continuado durante un período de seis anos na mencionada función.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/10/1995

O artigo 31 do Decreto 135/1993, do 24 de xullo, (DOG do 29) establece no seu artigo 31 que a avaliación da experiencia no exercicio da función inspectora, para efectos da adscrición por tempo indefinido, dos funcionarios docentes con exercicio continuado durante seis anos na mencionada función, levarase a cabo por unha comisión integrada, entre outros membros, por tres inspectores designados por sorteo público de entre os funcionarios pertencentes ó corpo de inspectores ó servicio da Administración Educativa e funcionarios docentes adscritos con carácter indefinido á función inspectora.
Para efectos de avalia-los funcionarios docentes que se atopan no sexto ano da función inspectora, de conformidade coa Orde do 28 de febreiro de 1995 (DOG do 5 de abril) e coa disposición transitoria da Orde do 11 de maio de 1995 (DOG do 29 de xuño), cómpre designar por sorteo público os tres vocais da comisión avaliadora.
Na súa virtude esta Dirección Xeral,
RESOLVEU:
Anuncia-lo sorteo que terá lugar o vindeiro día 19 de outubro de 1995, ás 9 horas no edificio que a Consellería de Educación e Ordenación Universitaria ten en San Lázaro nº 107, Santiago de Compostela.
Santiago de Compostela, 21 de setembro de 1995.
Luis Framil Álvarez
Director xeral de Ordenación Educativa e Centros
6327
CORRECCIÓN de erros.-Orde do 6 de outubro de 1995 pola que se dictan normas para garanti-los servicios esenciais durante a folga xeral convocada para o día 10 de outubro de 1995, nos concellos de Cangas, Bueu, Marín e Moaña, na provincia de Pontevedra.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/10/1995

Advertido erro na inserción da mencionada orde, publicada no Diario Oficial de Galicia, nº 194, do 9 de outubro de 1995, trasncríbese a continuación a oportuna rectificación:
-Na páxina 7.483, onde di: «..., oído o comité de folga,...», debe dicir: «..., convocado o comité de folga,...».
95-6568
ORDE do 27 de setembro de 1995 pola que se modifica parcialmente a 10 de xaneiro de 1995, pola que se dispón a concesión de axudas a persoas físicas e xurídicas por razón de interese social ou humanitario.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/10/1995

A disposición primeira da Orde do 10 de xaneiro de 1995 (DOG nº 9, do venres 13 de xaneiro), establece que a Consellería da Presidencia e Administración Pública poderá conceder axudas económicas por razón de interese social ou humanitario, por un importe de 15.300.000 ptas., con cargo á aplicación orzamentaria 04.09.121A.480.00.
Desde do 15 de xaneiro, data da súa entrada en vigor, ata o momento presente, a cantidade de solicitudes recibidas é significativamente superior ás de anos anteriores, incremento que afecta especialmente á modalidade de «interese humanitario» nas que o fundamento destas axudas é o de paliar feitos imprevisibles de urxente atención, nos que os seus destinatarios requiren dunha atención perentoria na obtención de recursos. Todo iso aconsella unha ampliación da cantidade que para o ano 1995 ten establecida a Consellería da Presidencia e Administración Pública, polo que, en uso das atribucións que teño conferidas, e tendo en conta a existencia de crédito axeitado e suficiente,
DISPOÑO:
Primeiro.-A cantidade establecida na disposición primeira da Orde do 10 de xaneiro de 1995 amplíase nunha contía de 11.000.000 de pesetas co que a Consellería da Presidencia e Administración Pública poderá conceder axudas económicas por razón de interese social e humanitario por un importe de 26.300.000 pesetas con cargo á aplicación orzamentaria 04.09.121A.480.00, existindo crédito suficiente na partida indicada nos orzamentos da Comunidade Autónoma para 1995.
Disposición derradeira
A presente orde entrará en vigor o día seguinte ó da súa publicación.
Santiago de Compostela, 27 de setembro de 1995.
Dositeo Rodríguez Rodríguez
Conselleiro da Presidencia e Administración Pública
6210
RESOLUCIÓN do 8 de septembro de 1995 pola que se modifica a do 1 de xuño de 1995 pola que se fai público o contido do convenio de apoio financeiro ás pequenas e medianas empresas subscrito entre o Instituto Galego de Promoción Económica (Igape) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/10/1995

Co obxecto de poder apoiar aqueles proxectos pertencentes ós sectores de comercio polo miúdo e artesanal, nos que o investimento consista exclusivamente ou na súa maioría en bens inmobles e que non cumpran a limitación de que o investimento inmobiliario non supere o 80% da totalidade do proxecto establecida polo Instituto de Crédito Oficial, é necesario face-las oportunas modificacións nas cláusulas cuarta e sexta do convenio de apoio financeiro ás pequenas e medianas empresas subscrito entre o Instituto Galego de Promoción Económica (Igape) e as entidades financeiras.
Visto o exposto e de conformidade coas entidades financeiras asinantes do convenio e en virtude das facultades que teño conferidas,
DISPOÑO:
Artigo único.-Modifícase a resolución de 1 de xuño de 1995 pola que se fai público o contido do convenio de apoio financeiro ás pequenas e medianas empresas subscrito entre o Instituto Galego de Promoción Económica (Igape) e as entidades financeiras, publicado no Diario Oficial de Galicia número 118 bis, de 21 de xuño de 1995, do seguinte xeito:
1. Engádese á cláusula 4.1. último parágrafo o seguinte texto:
«Agás para proxectos, pertencentes ós sectores de comercio polo miúdo e artesanal, que teñan por obxecto o investimento en bens inmobles».
2. Engádese á cláusula 4.2. primeiro parágrafo o seguinte texto:
«Tamén serán subvencionables as actividades artesanais que se atopen definidas na orde da Consellería de Industria e Comercio de 22 de xullo de 1993,
pola que se aproban as actividades artesanais comprendidas na sección correspondente do Rexistro Xeral de Artesanía de Galicia (DOG nº 150, 6-8-1993), ou calquera modificación da mesma».
3. Engádese á cláusula 6.1.1. último parágrafo o seguinte texto:
«Agás para aqueles proxectos de investimento pertencentes ó sector de comercio polo miúdo e artesanal que pola natureza do investimento non poidan acollerse ó convenio Igape-ICO, para o que o investimento subvencionable será superior a 750.000 ptas. e o préstamo superior a 525.000 ptas».
Santiago de Compostela, 8 de setembro de 1995.
José Antonio Orza Fernández
Presidente do Igape
95-6409
RESOLUCIÓN do 18 de setembro de 1995, da Dirección Xeral de Universidades e Investigación, pola que se adxudican as axudas para o establecemento de convenios de colaboración con institucións públicas e privadas sen fins e lucro para a realización de programas de investigación convocados por Orde do 20 de marzo de 1995 (DOG do 6 de abril).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/10/1995

Por Orde do 20 de marzo de 1995 (DOG do 6 de abril), apróbanse as bases que rexerán a convocatoria de axudas para o establecemento de convenios de colaboración con institucións públicas e privadas sen fins de lucro para a realización de programas de investigación.
Na súa virtude, de acordo co establecido nas bases da convocatoria e atendendo á proposta elaborada pola Comisión de Selección de Política Científica creada polo Decreto 160/1991, do 16 de maio (DOG do 28 de maio) e orde da Consellería de Educación e Ordenación Universitaria do 27 de xullo de 1994 (DOG do 10 de agosto), esta dirección xeral,
RESOLVE:
Primeiro.-Concede-las axudas que a continuación se relacionan e para a finalidade que se indica en cada caso:
-Universidade da Coruña. Programa: «Bolsas posdoutorais para investigadores da Universidade da Coruña». Contía da axuda: 7.000.000 de ptas.
-Universidade de Santiago de Compostela. Programa: «Bolsas posdoutorais para investigadores da Universidade de Santiago de Compostela». Contía da axuda: 9.000.000 de ptas.
-Fundación Caixa Galicia-Claudio San Martín. Programa: «Bolsas para a formación de investigadores de Galicia en Francia». Contía da axuda: 8.000.000 de ptas.
Segundo.-De acordo co disposto no artigo 5 da orde da convocatoria, as axudas formalizaranse nun convenio específico que se subscribirá entre a Consellería de Educación e Ordenación Universitaria e cada unha das institucións beneficiarias.
Terceiro.-Unha vez rematado o curso 1995/1996 e no prazo máximo de dous meses, as institucións beneficiarias deberán remitirlle á Dirección Xeral de Universidades e Investigación unha memoria na que se detalle o investimento das axudas concedidas.
Cuarto.-A inobservancia por parte dos beneficiarios de calquera das bases establecidas na Orde de convocatoria do 20 de marzo de 1995 suporá a perda do dereito a percibi-la subvención correspondente.
Quinto.-Contra a presente resolución poderase interpoñer recurso ordinario ante o conselleiro de Educación e Ordenación Universitaria no prazo de un mes contado a partir da publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de setembro de 1995.
José Manuel Touriñán López
Director xeral de Universidades e Investigación
95-5127
RESOLUCIÓN do 5 de setembro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 4935/1995, interposto por Jesús García Fernández e outro.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/10/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4935/1995 interposto por Jesús García Fernández e outro, contra Resolución 5-5-1995 da Consellería de Política Territorial, Obras Públicas e Vivenda pola que se dispón a publicación da parte dispositiva da Orde 3-5-1995 sobre aprobación Plan Espec. Reforma Int. Parc. r/Valle Inclán, Virrey Osorio e Avda.
Calvo Sotelo, Promov. Cía Mªd, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 5 de setembro de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
9506300
DECRETO 268/1995, do 5 de outubro, polo que se dispón a substitución dun representante da Xunta de Goberno da Universidade de Santiago de Compostela no seu Consello Social.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 18/10/1995

Os artigos 3 e 5 da Lei 5/1987, do 27 de maio (DOG do 2 de xuño), do Consello Social da Universidade e do Consello Universitario de Galicia, determinan os representantes da Xunta de Goberno da Universidade no Consello Social.
A Universidade de Santiago de Compostela remitiu un escrito do 5 de setembro de 1995 no que comunica o nomeamento de Aureliano García González-Llanos como xerente desa universidade en substitución de Manuel Conde Mouzo, e sendo vocal nato do Consello Social desa universidade o xerente, de acordo co disposto no artigo 5 da Lei 5/1987 e segundo o disposto no artigo 5º do Regulamento do Consello Social da Universidade de Santiago de Compostela, sancionado e publicado polo Decreto 55/1988, do 3 de marzo (DOG do 22 de marzo), procede a substitución dese membro no Consello Social da devandita universidade.
Así mesmo, recibiuse nesta consellería, en cumprimento do artigo 8 da devandita Lei 5/1987, o documento preceptivo de non incorrer en incompatibilidade.
Por proposta do conselleiro de Educación e Ordenación Universitaria, en cumprimento do artigo 7 da Lei 5/1987 e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente (DOG nº 23, do 21 de marzo de 1983), modificada pola Lei 11/1988, do 20 de outubro (DOG nº 208, do 28 de outubro de 1988), e logo de deliberación do Consello da Xunta de Galicia na súa reunión do día cinco de outubro de mil novecentos noventa e cinco,
DISPOÑO:
Artigo único.-Nomear membro do Consello Social da Universidade de Santiago de Compostela en representación da Xunta de Goberno da citada universidade, en virtude da súa condición de xerente, a Aureliano García González-Llanos, que substitúe a Manuel Conde Mouzo, que cesa como membro do Consello Social da Universidade de Santiago de Compostela, en virtude do seu cesamento no cargo de xerente dela, agradecéndolle os servicios prestados.
Disposición derradeira
O presente decreto entrará en vigor o día da súa publicación no Diario Oficial de Galicia.
Santiago de Compostela, cinco de outubro de mil novecentos noventa e cinco.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria
6522
ORDE do 29 de setembro de 1995 pola que se nomean novos membros do Consello Galego de Relacións Laborais, en representación da Confederación Intersindical Galega .
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 18/10/1995

De acordo co disposto no artigo 4 da Lei 7/1988, do 12 de xullo (DOG do 12-7-1988), de creación do Consello Galego de Relacións Laborais, as organizacións sindicais e empresariais designarán os seus membros representativos que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 4 da devandita lei, a Confederación Intersindical Galega acordou a substitución dun dos membros suplentes da súa representación no consello.
En virtude do disposto no artigo 11 de Decreto 13/1994, do 20 de xaneiro, polo que se establece a estructura orgánica da Consellería de Xustiza, Interior e Relacións Laborais, o órgano colexiado Consello Galego de Relacións Laborais, figura adscrito a esta consellería.
Por todo o exposto, en virtude do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo único.-Nomear membro do pleno do Consello Galego de Relacións Laborais, en representación da Confederación Intersindical Galega a Xosé Lois Romero Falque, en substitución de Luís Humberto Busto Abella.
Santiago de Compostela, 29 de setembro de 1995.
Juan Miguel Diz Guedes
Conselleiro de Xustiza, Interior e Relacións Laborais
95-6775
CORRECCIÓN de erros.-Decreto 267/1995, de 16 de outubro, polo que se acorda encarga-lo despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 18/10/1995

Advertido erro no devandito decreto, publicado no DOG nº 199 do pasado 17 de outubro, cómpre face-la oportuna corrección:
Nas páxinas 7.663 e 7.667, onde di: «Decreto 267/1995, do 16 de novembro...», debe dicir: «Decreto 267/1995, do 16 de outubro...».
Así mesmo, na páxina 7.667, onde di: «Santiago de Compostela, 16 de novembro...», debe dicir: «Santiago de Compostela, 16 de outubro...».
9506591
RESOLUCIÓN do 11 de setembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 194/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/10/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar desvío redes de B.T. na estrada nacional CN-550 A Coruña-Vigo-Tui, tramo Redondela- O Porriño, concello de Redondela, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de desvío redes de B.T. na estrada nacional CN-550 A Coruña-Vigo-Tui, tramo Redondela- O Porriño, concello de Redondela.
Esta autorización non supón a aprobación do proxecto.
Pontevedra, 11 de setembro de 1995.
Ramón Álvarez Abad
Delegado provincial de Pontevedra
95-06676
RESOLUCIÓN do 20 de setembro de 1995 pola que se inscribe a Asociación de amigos del camino de Santiago do Cebreiro no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 18/10/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de amigos del camino de Santiago do Cebreiro, do 26 de xullo de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de amigos del camino de Santiago do Cebreiro quede inscrita no Rexistro de Entidades de Promoción do Camiño de Santiago co número 051.
Santiago de Compostela, 21 de setembro de 1995.
Víctor Manuel Vázquez Portomeñe
Conselleiro de Cultura
6603
RESOLUCIÓN do 11 de setembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 179/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/10/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. en Ponte Valga, concello de Valga, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. en Ponte Valga, concello de Valga.
Esta autorización non supón a aprobación do proxecto.
Pontevedra, 11 de setembro de 1995.
Ramón Álvarez Abad
Delegado provincial de Pontevedra
95-6514
RESOLUCIÓN do 1 de setembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 20/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/10/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. en Barcia-Baión, concello de Vilanova de Arousa, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. en Barcia-Baión, concello de Vilanova de Arousa.
Esta autorización non supón a aprobación do proxecto.
Pontevedra, 1 de setembro de 1995.
Ramón Álvarez Abad
Delegado provincial de Pontevedra
95-6515
CORRECCIÓN de erros.-Orde do 11 de setembro de 1995 pola que se establecen as normas para a revisión das condicións económicas aplicables á prestación de asistencia sanitaria concertada polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 18/10/1995

Advertidos erros no texto da citada orde, publicada no DOG número 184, luns, 25 de setembro de 1995, cómpre face-las seguintes correccións:
Na páxina 7.198, punto 3.4.4. onde di: «3.4.4. Nivel I: 60.00 ptas.», debe dicir:«3.4.4. Nivel I: 60.000 ptas».
Na páxina 7.198, punto 3.4.5. onde di: «3.4.5. Redioterapia Superficia: 11.206 ptas.», debe dicir, «3.4.5. Radioterapia Superficial: 1.206 ptas».
9506658
ORDE do 3 de outubro de 1995 pola que se modifica a do 7 de marzo de 1995, pola que se aproban as características técnicas do papel de oficio para a Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/10/1995

Mediante o Decreto 394/1994, do 29 de decembro, asumíronse as competencias transferidas á Comunidade Autónoma de Galicia polo Real decreto 2166/1994, do 4 de novembro, en materia de provisión de medios materiais e económicos para o funcionamento da Administración de xustiza.
A disposición adicional da orde do Ministerio de Xustiza do 30 de novembro de 1993 recoñece -a sensu contrario- a competencia das comunidades autónomas que asumisen competencias relativas á provisión de medios materiais e económicos para a Administración de xustiza para regula-las características técnicas do papel de oficio.
Así, a orde da Consellería de Xustiza, Interior e Relacións Laborais do 7 de marzo de 1995 (DOG do 29 de marzo e corrección de erros do 6 de abril) aprobou as características técnicas do papel de oficio
para a Administración de xustiza na Comunidade Autónoma de Galicia.
Considérase conveniente modificar algunhas características técnicas do dito papel coa finalidade de obte-las máximas garantías da súa autenticidade, polo que, en uso das atribucións que teño conferidas,
DISPOÑO:
Artigo 1º
Os parágrafos 4º, 5º e 6º do artigo 1º.1. da Orde do 7 de marzo de 1995, pola que se aproban as características técnicas do papel de oficio para a Administración de xustiza na Comunidade Autónoma galega, quedan redactados como segue:
«Marca á auga do escudo constitucional e do escudo de Galicia»».
«No ángulo superior esquerdo figurará o escudo constitucional impreso en tinta de cor azul e debaixo o escudo de Galicia na mesma cor, e debaixo destes respectivamente a lenda «Administración de justicia» e «Administración de xustiza».
«O ano de fabricación e o texto «para uso exclusivo dos tribunais de xustiza», disposto diagonalmente cunha interliña de cincuenta milímetros, en tinta invisible de resposta á luz ultravioleta».
Artigo 2º
O gravado, elaboración e estampación do papel de oficio ó que se refire esta orde, poderá encomendárselle á Fabrica Nacional de Moeda e Timbre.
Disposición transitoria
O actual papel de oficio continuará sendo utilizado ata que se terminen os remanentes que del existan, e se proceda á elaboración e distribución do novo de acordo coas características desta orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de outubro de 1995.
Juan Miguel Diz Guedes
Conselleiro de Xustiza, Interior e Relacións Laborais
5581
DECRETO 255/1995, do 29 de setembro, polo que se desafecta do dominio público parte do inmoble onde se ubica o centro de formación ocupacional Santa María de Europa, sito na rúa da Carballeira, s/n, de Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 11/10/1995

A Consellería de Familia, Muller e Xuventude solicitou da Consellería de Economía e Facenda a incoación do expediente de desafectación do dominio público de parte das instalacións do edificio onde se situa o centro de formación ocupacional Santa María de Europa, tendo en conta a non utilización delas e a previsión de non seren necesarias no futuro.
O artigo 10.1º da Lei 3/85, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O apartado segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta, logo de instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
Por todo isto, de conformidade coa proposta da Consellería de Economía e Facenda e logo de deliberación do Consello da Xunta de Galicia na súa reunión do día vintenove de setembro de de mil novecentos noventa e cinco,
DISPOÑO:
Artigo 1º
Desaféctase do dominio público unha superficie aproximada de 2.189,42 m, situada na ala esquerda do edificio onde se ubica o Centro de Formación Ocupacional Santa María de Europa, sito na rúa da Carballeira, s/n, de Ourense, distribuídas da seguinte forma: 81,78 m na planta soto, 680,85 m na planta baixa, 726,51 m na primeira planta, 700,28 m na planta baixo cuberta.
Artigo 2º
As superficies anteriormente descritas adquiren natureza patrimonial, sen prexuízo do cumprimento da recepción formal por parte da Consellería de Economía e Facenda dos bens desafectados de conformidade co disposto no artigo 27 do Decreto 50/1989, do 9 de marzo, polo que se aproba o Regulamento
para a execución da Lei 3/1985, do patrimonio da Comunidade Autónoma galega.
Santiago de Compostela o vintenove de setembro de mil novecentos noventa e cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
95-6458
CORRECCIÓN de erros.-Resolución do 25 de setembro de 1995 pola que se proclaman os candidatos a vocais do Consello Galego de Servicios Sociais e dos Consellos Provinciais de Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/10/1995

Advertido erro na resolución que se cita, publicada no DOG nº 193, de 6 de outubro de 1995, cómpre efectua-la seguinte rectificación:
-Na páxina 7.462, columna da esquerda, no resolve primeiro, onde se proclaman os candidatos a vocais do Consello Galego de Servicios Sociais en representación das entidades que actúan na área das minusvalideces psíquicas, débese suprimi-la candidatura de Mª del Carmen Puga Pereiro -Asociación Juan XXIII para protección de subnormais, Pontevedra, e incluírse na columna da dereita, no resolve quinto, onde se proclaman os candidatos a vocais do Consello Provincial de Servicios Sociais de Pontevedra en representación das entidades prestadoras de Servicios Sociais.
95-6604
ORDE do 3 de outubro pola que se aproba o cambio de dominio da batea Alfa.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 19/10/1995

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do servicio xurídico e de planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome do viveiro: Alfa.
Cultivo: mexillón:
Localización: cuadrícula nº 25, Cambados «A».
Data da concesión: 30-1-1956 (BOE nº 38).
Data do remate da última prórroga: 7-2-2001.
Anterior concesionario: Ramón Dios Vázquez.
Novo titular concesión: Dolores García Dios.
O novo concesionario queda subrogado nos mesmos dereitos e obrigas do anterior concesionario, así como ó cumprimento das disposicións legais vixentes que lle sexan aplicables e de categoría suficiente.
Vigo, 3 de outubro de 1995.
P.D. (Orde 27-6-1990)
Juan M. López García
Delegado Territorial de Vigo
9505739
DECRETO 277/1995, do 5 de outubro, polo que se declara a delimitación do contorno da Igrexa de Santa María de Pesqueiras, no concello de Chantada (Lugo).
CONSELLERÍA DE CULTURA — III. OUTRAS DISPOSICIÓNS — 26/10/1995

O Boletín Oficial do Estado do l5 de novembro de l950, publicou o Decreto do l6 de outubro, polo que se declaraba ben de interese cultural a igrexa de Santa María de Pesqueiras, no concello de Chantada (Lugo).
Sendo a devandita declaración anterior á entrada en vigor da Lei 16/l985 do 25 de xuño do patrimonio histórico español, é necesario na actualidade concretar a delimitación do seu contorno.
Con data do 9 de febreiro de l995, publicouse a Resolución do 25 de xaneiro, pola que se incoaba expediente para a delimitación do seu contorno.
A tramitación do mencionado expediente levouse a cabo de acordo co establecido na Lei 16/l985 do 25 de xuño do patrimonio histórico español, co Real decreto 64/l994, do 21 de xaneiro, que modifica o Real decreto 111/l986, do 10 de xaneiro, de desenvolvemento parcial da devandita lei, e do Decreto 430/l99l do 30 de decembro da Consellería de Cultura.
Por proposta do conselleiro de Cultura, e logo de deliberación do Consello da Xunta de Galicia, na súa reunión do día cinco de outubro de mil novecentos noventa e cinco,
DISPOÑO:
Artigo 1º.
Declara-la delimitación do contorno da igrexa de Santa María de Pesqueiras, no concello de Chantada (Lugo).
Artigo 2º.
A zona afectada pola declaración é a comprendida na delimitación que consta no anexo I, e no plano do anexo II.
Artigo 3º.
O presente decreto será notificado ó Rexistro de Bens de Interese Cultural de Galicia, e ó Rexistro Xeral do Ministerio de Cultura.
Santiago de Compostela, cinco de outubro de mil novecentos noventa e cinco.
Manuel Fraga Iribarne
Presidente
Víctor Manuel Vázquez Portomeñe
Conselleiro de Cultura
ANEXO I
O punto 1 da liña de delimitación do contorno da igrexa de Santa María de Pesqueiras, queda definido na desembocadura do regato de Barcelos.
Continúa, seguindo ladeira arriba, a canle do regato ata o punto 2, situado sobre o eixe dun camiño.
Tomando sobre ese eixe dirección norte, chégase ó punto 3, encontro do camiño mencionado con outro que conduce á igrexa.
Desde o punto 3, a liña percorre un sinuoso camiño que salva a pronunciada pendente desta parte do terreo, ata chegar ó punto 4, situado no encontro deste co camiño que conduce á aldea de Vidal.
A partir deste punto toma dirección sur e percorre o eixe do camiño ata a aldea de Outeiro no encontro do eixe desta estrada cun camiño que se dirixe ó leste.
Segue nesta dirección polo eixe do camiño ata o punto 6, no que o abandona para discorrer polos lindes sur das parcelas catastrais 776 e 1619 ata atopa-lo punto 7 situado no eixe dun camiño, eixo polo que continúa a liña de delimitación, tomando dirección leste ata o punto 8.
A partir deste punto volve percorrer lindes de parcelas catastrais, lindes sur das 848, 847, 846, 845, e 844; lindes leste das 844, 843, 818, 817, 812 e 810; ata chegar ó punto 9, situado no punto de máximo nivel de represa.
A liña de delimitación péchase unindo este punto co 1, seguindo a liña de máximo nivel das augas da represa de Belesar.
6593
DECRETO 280/1995, do 13 de outubro, polo que se declara a urxente ocupación, para efectos de expropiación forzosa, polo Concello de Lalín (Pontevedra), dos bens e dereitos necesarios para a realización das obras do proxecto de urbanización da segunda fase, primeira etapa do polígono de Botos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/10/1995

O Concello de Lalín (Pontevedra), en sesión celebrada o día 13 de febreiro de 1995, aprobou o proxecto de urbanización 2ª fase, 1ª etapa do polígono de Botos e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 9 de outubro de 1995 baixo o número 9198.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 9 maio 1995 baixo o nº 4162.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque con elas rematarase o cerramento do anel da parte dereita do polígono, melloraranse os accesos e, fundamentalmente, dotarase a aquel da infraestructura necesaria para garanti-la prestación de servicios mínimos como iluminación, rede de sumidoiros e abastecemento de augas. O remate destas obras é imprescindible para acomete-la construcción dunha depuradora que virá soluciona-los graves problemas medioambientais que se están a producir neste momento como consecuencia dos vertidos incontrolados das diferentes empresas instaladas no polígono.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia, na súa reunión do día trece de outubro de mil novecentos noventa e cinco,
DISPOÑO:
Artigo único.-De conformidade có disposto no artigo 52 da Lei de expropiación forzosa, declárase a urxente ocupación, polo Concello de Lalín (Pontevedra), para efectos de expropiación forzosa, dos bens e dereitos
concretados no expediente administrativo instruído para o efecto e necesarios para a execución das obras do proxecto de urbanización da segunda fase, primeira etapa do polígono de Botos.
Santiago de Compostela, trece de outubro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
95-06407
RESOLUCIÓN do 11 outubro de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 1663/1995, interposto pola Asociación gallega para la libertad de idioma.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/10/1995

Comunícase, para xeral coñecemento, que con esta data se lle remite ó Presidente da Sección 1ª da Sala do Contencioso-Administrativo do Tribunal Superior de Xustiza de Galicia o expediente reclamado por ela en relación co recurso contencioso-administrativo interposto pola Asociación gallega para la libertad de idioma contra o Decreto 247/1995, do 14 de setembro, da Xunta de Galicia (DOG do 15 de setembro), co fin de que poidan comparecer perante o devandito tribunal, no prazo de nove días, cantos aparezan como interesados nel, de conformidade co establecido no artigo 64 da Lei reguladora da xurisdicción contencioso-administrativa, segundo a redacción dada pola Lei 10/1992, do 30 de abril, sobre medidas urxentes de reforma procesal.
Santiago de Compostela, 11 de outubro de 1995.
Juan José Bértolo Cadenas
Secretario Xeral da Consellería de Educación e Ordenación Universitaria
6663
DECRETO 279/1995, do 13 de outubro, polo que se acepta a cesión a título gratuíto da parcela A-39-1 sita no sector A do polígono de Elviña, concello da Coruña, feita a favor do Servicio Galego de Saúde para a construcción dun centro de saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 26/10/1995

O Concello da Coruña en sesión celebrada o día catorce de xullo de mil novecentos noventa e cinco
acordou cede-la parcela A-39-1 de 2.900 m situada no sector A do Polígono de Elviña, para a construcción dun centro de saúde.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia, para a adquisición de bens a título gratuíto. Por outra banda, o artigo 23.1º da mesma lei establece que non se poderán adquirir bens ou dereitos a título lucrativo cando o valor dos gravames, cargas ou afeccións
impostos sobre eles exceda do seu valor intrínseco, se ben non se consideran cargas, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e coas condicións estipuladas no acordo do Pleno do Concello do 14 de xullo de 1995, logo de deliberación do Consello da Xunta de Galicia na súa reunión do día trece de outubro de mil novecentos noventa e cinco,
DISPOÑO:
Artigo 1º
1. Acéptase a cesión a título gratuíto dun inmoble, propiedade do Concello da Coruña, feita a favor do Servicio Galego de Saúde para a construcción dun centro de saúde.
2. O inmoble cedido é a parcela A-39-1 de 2.900 m, sita no sector A do polígono de Elviña, no límite sur e nas proximidades da Avda. de Alfonso Molina, termo municipal da Coruña. Ten forma de «L» e os seus lindes son os seguintes:
-Ó norte: con espacio libre do polígono e resto do predio matriz.
-Ó sur: coa parcela A-38.
-Ó leste: con terreos do polígono que a separan da Avda. de Alfonso Molina e resto do predio.
-Ó oeste: coa parcela A-38.
3. A parcela obxecto de cesión está inscrita no Rexistro da Propiedade nº 2 a favor do Concello da Coruña, por título de permuta, no libro 1.101, folio 157, predio nº 67.938-N, inscrición segunda.
Artigo 2º
O inmoble cédese libre de cargas e gravames e destinarase á construcción dun centro de saúde.
Artigo 3º
O Servicio Galego de Saúde a través do seu órgano competente precederá á formalización da aceptación no correspondente documento público, inscribíndose no Rexistro da Propiedade o seu nome e integrándose no seu patrimonio propio.
Disposición derradeira
O Servicio Galego de Saúde, a través do seu órgano competente levará a cabo os trámites necesarios para a efectividade de canto se dispón neste decreto.
Santiago de Compostela, trece de outubro de mil novecentos noventa e cinco.
Manuel Fraga Iribarne
Presidente
José Manuel Romay Beccaría
Conselleiro de Sanidade e Servicios Sociais
95-6778
CORRECCIÓN de erros.-Orde do 26 de xuño de 1995 pola que se resolve a convocatoria de proxectos de formación do prefesorado en centros docentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/10/1995

Advertidos erros na devandita orde publicada no DOG nº 148, do pasado 3 de agosto, é necesario face-las oportunas correccións:
Na provincia de Ourense, CEFOCOP de Ourense, páxina 6.209, onde di:
6537